# data[].attributes.headline
อาชีพในยุคดิจิตอล 

# data[].attributes.subject
อาชีพในยุคดิจิตอล 

# data[].attributes.body
นักออกแบบดิจิทัล ผู้รับออกแบบทุกสิ่งทุกอย่างที่สามารถนำไปวางและใช้สื่อสารบนโลกดิจิทัลได้อย่างเห็นผล ปัง ๆ โดน ๆ อยู่ในกระแส ทั้งสื่อโฆษณา สื่อสร้างภาพลักษณ์ และสื่อประชาสัมพันธ์ทุกประเภท ขยันปล่อย ขยันอัปเดต รับรองเข้าตาลูกค้าและโดนใจชาวโซเชียลได้ตลอดเวลา

# data[].attributes.body
ยุคดิจิทัลแบบนี้ ผู้ประกอบการทั้งรายใหญ่รายย่อยย่อมไม่มีใครที่ยอมตกยุค ไม่มีเว็บไซต์หรือเว็บเพจเป็นของตัวเอง เพราะถือเป็นหน้าร้านเป็นหน้าเป็นตาให้กับองค์กรอีกช่องทางหนึ่ง นักออกแบบเว็บไซต์จึงต้องถูกตามตัวเรียกใช้บริการ เพื่อสร้างเว็บไซต์ที่หน้าตาสวยงาม เน้นการนำเสนอที่น่าสนใจ ใช้งานง่าย ค้นหาสะดวก อีกทั้งยังช่วยเพิ่มประสบการณ์เเปลกใหม่ให้ลูกค้าที่มาเยี่ยมชมเว็บไซต์ ใครเป็นมืออาชีพสายนี้มีงานเพียบแน่นอน

# data[].attributes.body
ยุคนี้ใคร ๆ ก็ต้องมีสมาร์ตโฟน กลายเป็นปัจจัยชีวิตอันดับต้น ๆ ที่ขาดไม่ได้ ยิ่งคนยุคใหม่ก็แทบจะเรียกได้ว่าเกิดมาก็รู้จักสมาร์ตโฟนเป็นอย่างดี หลากหลายองค์กรและภาคธุรกิจจึงต้องตอบรับวิถีชีวิตยุคใหม่ ด้วยการเชื่อมโยงรูปแบบการดำเนินธุรกิจมาสู่โลกดิจิทัลมากขึ้น ตามพฤติกรรมของผู้บริโภคในยุคปัจจุบัน นักพัฒนาแอปพลิเคชั่นบนสมาร์ตโฟนจึงเป็นอาชีพใหม่ที่เกิดขึ้น และเป็นที่ต้องการตัวในตลาดสูง เปิดมิติใหม่ให้สมาร์ตโฟนสามารถรองรับทุกความต้องการของผู้คนในยุคดิจิทัล

# data[].attributes.headline
4. นักวาดสติ๊กเกอร์สำหรับแอปพลิเคชั่นการแชทพูดคุย

# data[].attributes.subject
4. นักวาดสติ๊กเกอร์สำหรับแอปพลิเคชั่นการแชทพูดคุย

# data[].attributes.body
กระแสความนิยมของแอปพลิเคชั่นการแชทพูดคุย ประสบความสำเร็จอย่างล้นหลาม เป็นที่นิยมมากในบ้านเรา นักวาดสติ๊กเกอร์จึงเป็นอาชีพใหม่ที่น่าจับตา เพราะเปิดโอกาสให้บุคคลทั่วไปที่มีความสามารถในการวาดและออกแบบสติ๊กเกอร์ขายผลงานของตัวเองได้ผ่านช่องทางออนไลน์ หากผลงานได้รับความนิยมในการดาวน์โหลด ก็อาจต่อยอดไปต่อได้ เข้าตาลูกค้าแบรนด์ใหญ่ให้มีงานอย่างต่อเนื่อง

# data[].attributes.body
การนำเสนอภาพของสื่อในยุคปัจจุบันต้องไม่ธรรมดาแบบเดิม ๆ อีกต่อไป ด้วยความก้าวหน้าของเทคโนโลยีอากาศยานไร้คนขับ หรือที่รู้จักกันดีในนามของ “โดรน” อาชีพนักถ่ายภาพอากาศยานไร้คนขับจึงเปิดตัวได้อย่างสวยงาม รายได้งาม มีผลงานสร้างชื่อได้ และด้วยลักษณะงานที่ต้องใช้ทักษะและความเชี่ยวชาญในการถ่ายภาพมุมสูง การรับมือกับความกดดันและสถานการณ์เฉพาะหน้าหลากหลายรูปแบบ ก็ยิ่งได้คะแนนความยากเพิ่ม เรียกค่าตัวได้สูงลิ่ว

# data[].attributes.body
อาชีพด้วยเทคโนโลยีสารสนเทศและการสื่อสารเป็นที่ต้องการทั้งภาครัฐและเอกชน รวมทั้งภาคอุตสาหกรรมและธุรกิจทุกแขนง และคาดว่าความต้องการนี้จะเติบโตเพิ่มขึ้นอีกมากในอนาคต แต่เนื่องจากการพัฒนาของเทคโนโลยีที่มีการเปลี่ยนแปลงตลอดเวลาบางอาชีพจึงถูกทดแทนด้วยเทคโนโลยี